**Empregabilidade**

**Curso 2014/2015**

A Área de Emprego e Emprendemento ten como principal misión estreitar os vínculos entre a Universidade e a sociedade en materia de emprego e facilitar o coñecemento mutuo das necesidades, requisitos e posibilidades de cada unha das partes. Consecuentemente, leva a cabo unha serie de accións que, a partir das necesidades detectadas, permiten ofrecer —de maneira continuada— novas oportunidades de inserción laboral e impulsar así a empregabilidade de estudantes e persoas egresadas desta universidade.

1. **Orientación e información de emprego**

Durante o curso académico 2014/2015 realizáronse un total de 108 entrevistas individualizadas de orientación laboral, así como 30 consultas de asesoramento e información laboral.

Respecto ás **entrevistas individualizadas**, 62 delas foron ocupacionais. As demandas solicitadas foron as seguintes: currículo (59), carta (55), saídas profesionais (51), ofertas de emprego e emprego público (41), información xeral sobre o mercado laboral (35), entrevista (35), prácticas en empresas (25), formación para o emprego: habilidades sociais... (16), formación ocupacional (7) e probas psicotécnicas (2). Ademais realizáronse 46 entrevistas de seguimento.

Número total de entrevistas desgagregado por sexo e situación académica

|  |  |  |  |
| --- | --- | --- | --- |
|  | Estudantes | Tituladas/os | Total |
| Mulleres | 23 | 37 | 60 |
| Homes | 13 | 35 | 48 |
| Total | 36 | 72 | 108 |

Número total de entrevistas desagregado por ámbito, sexo e situación académica

|  |  |  |  |  |  |  |
| --- | --- | --- | --- | --- | --- | --- |
| Ámbito | Estudantes | | Tituladas/os | | Total | % |
| Mulleres | Homes | Mulleres | Homes |
| Arte e humanidades | 0 | 0 | 7 | 2 | 9 | 8,33 |
| Ciencias da saúde | 0 | 0 | 1 | 0 | 1 | 0,93 |
| Científico | 0 | 2 | 4 | 1 | 7 | 6,48 |
| Tecnolóxico | 5 | 8 | 2 | 21 | 36 | 33,34 |
| Xurídico-social | 14 | 2 | 21 | 11 | 48 | 44,44 |
| Mestrados | 4 | 1 | 2 | 0 | 7 | 6,48 |
| Total | 23 | 13 | 37 | 35 | 108 | 100 |

No relativo ás **ofertas de emprego**, durante o curso académico 2014/2015 a Área de Emprego e Emprendemento xestionou e tramitou ofertas de emprego para diferentes sectores. En total, tramitáronse 128 ofertas de emprego, 568 prazas difundidas e xestionáronse 724 currículos.

Perfil académico: por ámbitos solicitados

|  |  |
| --- | --- |
| Ámbitos | Prazas |
| Arte e humanidades I | 0 |
| Arte e humanidades II | 22 |
| Tecnolóxico | 264 |
| Xurídico-social I | 159 |
| Xurídico-social II | 120 |
| Xurídico-social III | 26 |
| Xurídico-social I V | 21 |
| Científico | 87 |
| Ciencias da saúde | 102 |
| Todos | 26 |

Tipo de contrato

|  |  |  |
| --- | --- | --- |
| **Tipo de contrato** | **Núm. de prazas** | **% de prazas** |
| Indefinido | 92 | 16,20 |
| De duración determinada | 246 | 43,31 |
| Formativo | 158 | 27,82 |
| Para a investigación | 2 | 0,35 |
| Autónomo | 4 | 0,70 |
| Mercantil | 25 | 4,40 |
| Outros | 41 | 7,22 |
| Total | 568 | 100 |

A 30 de outubro de 2015, lográronse 37 insercións laborais e están abertas 17 ofertas.

En canto á avaliación do servizo prestado por parte dos axentes empregadores, recibíronse 42 respostas, onde a valoración (de 1 a 5) é de media 4,15.

No relativo ás **bolsas de prácticas en empresas/institucións**, durante o curso académico 2014/2015 a Área de Emprego e Emprendemento difundiu 11 convocatorias (26 prazas) e tramitáronse 37 currículos.

Perfil académico: por ámbitos

|  |  |
| --- | --- |
| Ámbitos | Prazas |
| Arte e humanidades I | 1 |
| Arte e humanidades II | 1 |
| Tecnolóxico | 21 |
| Xurídico-social I | 4 |
| Xurídico-social II | 1 |
| Xurídico-social III | 1 |
| Xurídico-social I V | 2 |
| Científico | 1 |
| Ciencias da saúde | 0 |

Tipo de bolsa

|  |  |  |
| --- | --- | --- |
| Tipo de bolsa | Núm. de prazas | % de prazas |
| Feuga | 6 | 23,08 |
| FUAC | 3 | 11,54 |
| Outras | 17 | 65,36 |
| Total | 26 | 100 |

A 30 de outubro de 2015 lográronse 3 insercións laborais.

En canto á avaliación do servizo prestado por parte dos axentes empregadores, recibíronse 7 respostas, onde a valoración (de 1 a 5) é de media 4,43.

Ademais difundíronse a través da web da área un total de 43 convocatorias que incluían bolsas de práctica formativa, de investigación e de posgrao.

1. **Formación para o emprego**

Durante o curso académico 2014/2015 a Área de Emprego e Emprendemento organizou os seguintes cursos:

* Forumemprego Universitario 2015: «14 xornadas universitarias de emprego de Galicia e norte de Portugal» (5-7 de maio de 2015)
* Formación +Incuvi: «Examina o teu modelo de negocio e valídao cos teus clientes» (12 de xuño)

Ademais, coorganizou con diversos organismos os seguintes cursos:

* Cooperativismo e xuventude, en colaboración coa rede Eusumo (decembro de 2014)
* Iniciativa emprendendora, en colaboración coa Escola de Organización Industrial (novembro de 2014, abril de 2015)
* *Marketing* dixital, promovido por Google e IAB Spain (novembro de 2014, febreiro de 2015)
* *Marketing* dixital avanzado, promovido por Google e IAB Spain (abril de 2015)
* Obradoiros para emprendedores, en colaboración con Aje Pontevedra (decembro de 2014)
* Obradorios de orientación profesional, en colaboración coa Escola de Negocios Afundación (xuño de 2015)
* Xornadas sobre cooperativismo, en colaboración coa rede Euseumo (abril de 2015)

1. **Emprendemento-autoemprego**

Para fomentar o espírito emprendedor no colectivo universitario, a Universidade de Vigo, a Cidade Universitaria e a Fundación Universidade de Vigo convocaron, en novembro de 2014, a 4.º edición dos premios Incuvi-Emprende. Nesta edición logrouse por primeira vez ofrecer de maneira conxunta espazos nos tres campus da Universidade de Vigo.

No Campus de Ourense, ofertáronse catro premios, consistentes nunha subvención dos custos da estadía por un período dun ano nun dos espazos Incuvi situados na sede da Tecnópole. No caso de Pontevedra, foron dous premios, consistentes nunha subvención dos custos da estadía por un período dun ano nun dos espazos Incuvi situados na sede de AJE Pontevedra. Ademais, concedéronse dous accésits que ocuparon o espazo de *coworking* tamén situado en AJE Pontevedra. No Campus de Vigo, ofertáronse seis premios, consistentes nunha subvención dos custos da estadía por un período dun ano nun dos espazos Incuvi, situados na Cidade Universitaria. Ademais, concedéronse dous accésits que ocuparon o espazo de *coworking* tamén situado na Cidade Universitaria.

Todos os proxectos terán á súa disposición, ao longo do no 2015, un equipo de asesoramento-mentorización e un programa formativo integrado por distintos obradoiros. Todo iso baixo a intención de que maduren os seus proxectos empresariais e, finalmente, acaben formalizando a constitución das súas empresas. Nesta cuarta edición presentáronse 43 proxectos, con máis de 70 participantes. Os proxectos seleccionados están dispoñibles en: <http://tv.uvigo.es/es/serial/2271.html>.

*Campus de Ourense*

* Proxecto Ibeeagro (presentado por Sergio Eiriz Rey e Javier Pesado Gil). Unha solución que, baseándose nunha rede sen fíos de sensores, permite ter ocontrol sobre os cultivos e conseguir así mellorar os aspectos fundamentais de toda a explotación agrícola.
* Proxecto Meigalabs (presentado por José Antonio Tesouro Abadín, Xabier Losada García e Javier López Camba). Un estudo de desenvolvemento para dispositivos móbiles, no que se crearán tanto aplicacións coma xogos de habilidade de estilo casual, aos que se poida xogar en calquera momento e de xeito rápido.
* Proxecto Traster (presentado por Nicolás Álvarez González, Daniel Rodríguez Rodríguez, Jairo Carrera Groba e Iván Estévez Sabucedo). Un proxecto que nace da idea de crear unha plataforma co obxectivo de poñer en contacto persoas que necesitan reparar ou revisar o seu ordenador con profesionais cualificados.
* Proxecto Consultoría Deportiva (presentado por Carlos Gómez Barge). Un proxecto que divide a súa actividade entre o asesoramento e a consultaría en xestión deportiva.

*Campus de Pontevedra*

* Proxecto Beltaine (presentado por Pablo Argibay Portela). Un proxecto que se centra no desenvolvemento de produtos de alimentación baseados na conserva tradicional galega e a nova cociña contemporánea.
* Proxecto Atec Creative Solutions (presentado por Tania Pérez Arribas). Un proxecto orientado ao deseño e desenvolvemento web, creación multimedia, gráfica e de aplicacións móbiles.

A comisión de valoración estimou conceder dous accésits aos seguintes proxectos:

* Cerveza Artesana (presentado por Lois Alfaya González).
* E-Natura (presentado por Beatriz Longo Piñeiro).

*Campus de Vigo*

* Proxecto Diente de Tiburón (presentado por Stefan Stefanov, Nina Yarovenko, Rafael Pardo Fernández e Alejandro Ámez González). Unha patente orixinada na Universidade de Vigo e baseada no dente de tiburón para o seu uso como produto biomédico en tratamentos odontolóxicos e maxilofaciais é a base deste proxecto.
* Proxecto Soforest (presentado por Pilar Larrán Gil). Un proxecto orientado á asesoría forestal e que se centra nas sociedades de fomento forestal.
* Proxecto Chatty Hive (presentado por Jonathan Rodríguez González). Os servizos de chat e as redes sociais enfocadas en temas de conversa son o enfoque desta idea.
* Proxecto Vigocorre (presentado por Sergio García Constela, Nicolás López Pereira e José Estévez Castro). Un proxecto que desenvolve unha aplicación para móbiles para *runners* que poida ofrecerlles distintos servizos tales como rexistros de percorridos, plans de exercicio físico etc.
* Proxecto Formación en Tecnología para Niños (presentado por Alberto Álvarez Vales). Un proxecto que nace da idea de facerlles chegar as tecnoloxías ás nenas e nenos de forma lúdica a través de formación interactiva.
* Proxecto Apps que nos Cambian (presentado por Xavier Mouriño Pereiro). Un proxecto orientado ao desenvolvemento de diversas aplicacións webs para facilitarlles a vida ás persoas.

A comisión de valoración estimou conceder dous accésits aos seguintes proxectos:

* Túnel de Viento Virtual (presentado por Felipe Pérez Prieto).
* Muuurfid (presentado por Danilo Linares García)